《东林别意送善琴无幻上人》
清代·陈煇

冶城秋尽此相逢，远别惊心思万重。细雨扁舟闻梵语，空山落叶寄行踪。

孤琴夜对松间月，一锡朝经海上峰。莫向西江閒洗钵，恐教风雨起鱼龙。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。